सम्राट अकबरको सिको गरेजस्तै देखिन्छ, भारतका वर्तमान प्रधानमन्त्री नरेन्द्र दामोदर मोदीले । उनी पनि कम सुत्ने शासकहरुको लहरमा आबद्ध भइसकेका छन् । भनिन्छ, मोदी ३÷४ घन्टाभन्दा बढी सुत्दैनन् । उनी राति अबेला सुत्छन् र बिहान सखारै उठ्छन् । उनको टोलीमा रहेका कर्मचारीहरुले पनि मोदीकै सिको गर्न बाध्य भएका छन् । तर, चिकित्सकहरुले उनलाई कम्तिमा पनि पाँच घन्टा सुत्न सुझाव दिए पनि उनी भने तीन चार घन्टा सुतेपछि आफूलाई निद्राले छाड्ने गरेको बताउँदै त्यही निद्रा–चर्यालाई पछ्याउँदै आइरहेका छन् ।
